text: राजस्व मंत्री उमाशंकर गुप्ता ने कहा कि प्रशिक्षित तकनीशियनों के उपलब्ध होने से स्वास्थ्य सेवाएँ उपलब्ध करवाने में सुविधा होगी. उन्होंने कहा कि राज्य सरकार ने हर वर्ग के कल्याण के लिये ठोस कार्यक्रम बनाये हैं. कार्यक्रम में डॉ. आनंद सक्सेना ने बताया कि संस्थान में युवाओं को मुख्यमंत्री कौशल संवर्धन योजना एवं मुख्यमंत्री कौशल्या योजना के अंतर्गत प्रशिक्षण दिया जायेगा. इस अवसर पर विधायक रामेश्वर शर्मा, मध्यप्रदेश रोजगार एवं कौशल संवर्धन बोर्ड के अध्यक्ष हेमंत देशमुख एवं अन्य जन-प्रतिनिधि तथा चिकित्सक उपस्थित थे.